Съюза е привлекателен за китайските производители и с оглед на неговия размер: като се има предвид световното потребление на феросилиций, Съюзът е вторият по големина единен пазар след КНР. По размер той е 1,7 пъти по-голям от северноамериканския пазар и 1,5 пъти по-голям от японския пазар (92). Следователно размерът му е важен фактор, допринасящ за неговата привлекателност.
 3.3.1.4. Заключение за вероятността от продължаване или повторно възникване на дъмпинга
 (173)
 С оглед на продължаващия дъмпинг по време на разследвания период в рамките на прегледа, ценовото поведение на износителите за трети пазари, размера на свободния капацитет в КНР, размера на пазара на Съюза и преобладаващите цени на този пазар и значително намалялото потребление на вътрешния пазар и очакваната намалена наличност на друг важен експортен пазар съществува голяма вероятност дъмпингът от страна на КНР да продължи или при всички случаи да възникне повторно, ако се допусне срокът на действие на мерките да изтече.
 3.3.2. Русия
 (174)
 Както е определено в раздел 3.2.2 по-горе, през разследвания период в рамките на прегледа е установено, че вносът на феросилиций от Русия е бил дъмпингов. Комисията също така проучи дали дъмпингът би продължил, или би се повторил, ако мерките бъдат отменени. Бяха анализирани следните допълнителни елементи: производственият капацитет и свободният капацитет в Русия, наличието на други пазари за руските производители, ценовото поведение на производителите износители от Русия на техния вътрешен пазар и на други пазари, както и привлекателността на пазара на Съюза.
 3.3.2.1. Производствен капацитет и свободен капацитет в Русия
 (175)
 Предвид липсата на съдействие производственият капацитет и свободният капацитет в Русия бяха установени въз основа на наличните факти и по-специално на предоставената и актуализирана от заявителя информация (93) в съответствие с член 18 от основния регламент.
 (176)
 Производственият капацитет в Русия значително е надвишавал настоящите обеми на производство. Според искането производственият капацитет за феросилиций през 2019 г. е възлизал на 826 000 тона, докато производственият обем през същата година е възлизал на 561 000 тона. Следователно използването на капацитета е достигнало едва около 67,9 %. В случай че мерките бъдат отменени, руските производители разполагат с достатъчен свободен капацитет, оценен на 265 000 тона, за да пренасити с дъмпингов феросилиций пазара на Съюза, където потреблението е възлизало на 740 144 тона по време на разследвания период в рамките на прегледа.
 (177)
 Двама неоказали съдействие руски износители и правителството на Русия заявиха, че Комисията подценява степента на използване в Русия. Правителството на Русия посочи становище на двамата руски производители износители, според което руският производствен капацитет ще бъде много по-малък, по-специално за двамата производители износители, а руските производствени обеми — по-високи. Следователно използването на капацитета в Русия би достигнало между 90 % и 100 %. Правителството на Русия също така посочи свое становище, представено в тази връзка.
 (178)
 Първо, Комисията отбеляза, че в становището си от 24 април 2019 г. правителството на Русия/Министерството на икономическото развитие на Руската федерация е заявило, че производственият капацитет на продукта, предмет на прегледа, в Русия, който е представен от заявителя и използван от Комисията, е „потвърден и от официалните статистически данни на Русия“.
